### Beslutning

Ø stillet procedureforslag om at trække sagen tilbage.

For stemte Ø.

Imod stemte A, B, C, O, V, Kalundborg-Listen og Frit Borgerligt Fællesskab

Hverken for eller imod stemte Bitten Paulsen

Ændringsforslaget faldt.

Herefter behandlende Kommunalbestyrelsen indstillingen.

Indstillingen blev godkendt.

Afbud: Marius Ravn, Sine Jacobsen (Stedfortræder: Gyda Karlsen)

### Sagsfremstilling

## Resume og sagens baggrund

Kommunalbestyrelsen skal ifølge ny ”Bekendtgørelse af lov om kommunal indsats for unge under 25 år" sikre, at Kalundborg Kommune har en sammenhængende plan for uddannelsesvejledning. Med baggrund i dette, er der udarbejdet et forslag til en sammenhængende plan for vejledning i Kalundborg kommune.

## Indstillinger

Direktøren indstiller, atden sammenhængende plan for vejledning godkendes.

## Behandling

Børn- og Familieudvalget, Kommunalbestyrelsen.

## Sagsfremstilling

Ifølge den politiske aftale ”Fra folkeskole til faglært”, skal Kalundborg Kommune have en sammenhængende plan for uddannelsesvejledning for elever i grundskolen. Alle elever på friskoler, privatskoler og folkeskoler (inkl. 10. klasse) skal tilbydes uddannelsesvejledning. Dette skal ske i et forpligtende samarbejde mellem skolerne og Ungdommens Uddannelsesvejledning (UU).

Som konsekvens af ny lovgivning, hvor bl.a. uddannelsesparathedsvurderingen (UPV) er afskaffet med udgangen af skoleåret 2024/2025, for alle elever i 8-10 klasse, skal det nu tydeligt fremgå af den sammenhængende plan, hvordan kommunalbestyrelsen sikrer en identifikation i forhold til særlig målrettet skole- vejledningsindsats for elever, der vurderes at være i øget risiko for ikke at påbegynde og gennemføre en ungdomsuddannelse.

På denne baggrund er der nedsat en arbejdsgruppe, som har udarbejdet et oplæg til en sammenhængende plan, der lever op til både ny og gældende lovgivning på skole og vejledningsområdet, samt de krav der er opstillet af Styrelsen for Undervisning og Kvalitet.

Formålene med den sammenhængende plan for vejledning er:

* At forberede elever på at kunne håndtere de valg, omvalg og skift som er forbundet med uddannelse og arbejde.
* At styrke eleverne i deres uddannelsesvalg og mindske frafald på ungdomsuddannelserne.
* At vejledningsaktiviteter er motiverende, meningsfulde og giver indsigt i egne styrker, kompetencer og forudsætninger.
* At uddannelsesvejledningen i udskolingen er læringsorienteret.

Det er lærere, skoleledelser og uddannelsesvejlederne, der skal sikre, at planen kommer ud at leve samt at elever og forældre oplever, at vejledningsaktiviteterne sammen med skolens øvrige aktiviteter forbereder og støtter de unge i deres uddannelsesvalg og i overgangen til en ungdomsuddannelse.

Jf. udkast til den sammenhængende plan for vejledning foreslås det, at vurderingen af om en elev er i risikogruppen, sker ved en årlig klassekonference, hvor skolens ledelse, klasseteams og UU-vejleder via dialog identificere elever i risikogruppen.

Indsatserne for eleverne, der vurderes at være i risikogruppen er:

* Elevsamtaler
* Samarbejdsmøder eller forlængede skole-hjem-samtaler
* Udarbejdelse af en uddannelsesplan

*Kommunikation og vedligeholdelse af planen*

Den godkendte plan vil blive delt på kommunens hjemmeside, og der vil blive udarbejdet en kort og letlæselig udgave til brug på skolerne.

Elevernes udbytte af den sammenhængende plan for vejledning evalueres en gang årligt på et skoleledermøde og i UU.

## Økonomiske konsekvenser

Ingen.

### Sagens forløb

Leif Lauritsen og Familieudvalget
Godkendt.

Afbud: Yda Møller

20/11/2024 Økonomiudvalget
Anbefales.

Afbud: Karlo Ravn